CELEX: 31986R0114
Language: el
Date: 1986-01-20 00:00:00
Title: Κανονισμός (ΕΟΚ) αριθ. 114/86 του Συμβουλίου της 20ής Ιανουαρίου 1986 για την παράταση, μέχρι τις 31 Δεκεμβρίου 1986, της ισχύος των κανονισμών (ΕΟΚ) αριθ. 3721/85, (ΕΟΚ) αριθ. 3730/85, (ΕΟΚ) αριθ. 3734/85 και (ΕΟΚ) αριθ. 3777/85 που αφορούν τον τομέα της αλιείας

Avis juridique important

|

31986R0114

Κανονισμός (ΕΟΚ) αριθ. 114/86 του Συμβουλίου της 20ής Ιανουαρίου 1986 για την παράταση, μέχρι τις 31 Δεκεμβρίου 1986, της ισχύος των κανονισμών (ΕΟΚ) αριθ. 3721/85, (ΕΟΚ) αριθ. 3730/85, (ΕΟΚ) αριθ. 3734/85 και (ΕΟΚ) αριθ. 3777/85 που αφορούν τον τομέα της αλιείας  

Επίσημη Εφημερίδα αριθ. L 017 της 23/01/1986 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 114/86 ΤΟΥ ΣΥΜΒΟΥΛΙΟΥ  της 20ής Ιανουαρίου 1986  για την παράταση, μέχρι τις 31 Δεκεμβρίου 1986, της ισχύος των κανονισμών (ΕΟΚ) αριθ. 3721/85, (ΕΟΚ) αριθ. 3730/85, (ΕΟΚ) αριθ. 3734/85 και (ΕΟΚ) αριθ. 3777/85 που αφορούν τον τομέα της αλιείας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  τις προτάσεις της Επιτροπής,  Εκτιμώντας:  ότι το Συμβούλιο θέσπισε, στις 20 και 31 Δεκεμβρίου 1985 αντίστοιχα, τους ακόλουθους κανονισμούς:  - κανονισμός (ΕΟΚ) αριθ. 3721/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του προσωρινού συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (2),  - κανονισμός (ΕΟΚ) αριθ. 3730/85 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen (3),  - κανονισμός (ΕΟΚ) αριθ. 3734/85 περί καθορισμού, για το 1986, ορισμένων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό νορβηγική σημαία (4),  - κανονισμός (ΕΟΚ) αριθ. 3777/85 που τροποποιεί τον κανονισμό (ΕΟΚ) αριθ. 3721/85 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του προσωρινού συνόλου επιτρεπομένων αλιευμάτων για το 1986 και ορισμένων όρων υπό τους οποίους μπορούν να αλιευθούν (5)·  ότι το Συμβούλιο είχε περιορίσει, αρχικά, την ισχύ των κανονισμών αυτών για την περίοδο από 1ης μέχρι 25 Ιανουαρίου 1986· ότι οι κανονισμοί αυτοί αφορούν τη λήψη μέτρων που προορίζονται να ρυθμίσουν τις αλιευτικές δραστηριότητες για ολόκληρο το έτος 1986· ότι, κατά συνέπεια, είναι αναγκαίο να παραταθεί η ισχύς τους μέχρι τις 31 Δεκεμβρίου 1986,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 9 του κανονισμού (ΕΟΚ) αριθ. 3721/85,  στο άρθρο 3 του κανονισμού (ΕΟΚ) αριθ. 3730/85,  στο άρθρο 9 του κανονισμού (ΕΟΚ) αριθ. 3734/85,  στο άρθρο 2 του κανονισμού (ΕΟΚ) αριθ. 3777/85,  το κείμενο του δεύτερου εδαφίου αντικαθίσταται από το ακόλουθο κείμενο:  «Εφαρμόζεται μέχρι τις 31 Δεκεμβρίου 1986.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιανουαρίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 361 της 31. 12. 1985, σ. 5.  (3) ΕΕ αριθ. L 361 της 31. 12. 1985, σ. 66.  (4) ΕΕ αριθ. L 361 της 31. 12. 1985, σ. 80.  (5) ΕΕ αριθ. L 363 της 31. 12. 1985, σ. 1.